ເນໂຕ້ ຈະໂອນ ຄວາມຮັບຜິດຊອບໃນ ການສູ້ລົບ ໃຫ້ອັຟການິສຖານ ໄວຂຶ້ນ (ເບິ່ງວີດີໂອ)
ລັດຖະມົນຕີເນໂຕ້ ຫາລືກັນ ກ່ຽວກັບ ກໍານົດເວລາໃໝ່ ໃນການມອບໂອນ ຄວາມຮັບຜິດຊອບໃນການສູ້ລົບ ໃຫ້ແກ່ອັຟການິສຖານ.
ບັນດາລັດຖະມົນຕີປ້ອງກັນປະເທດຂອງກຸ່ມເນໂຕ້ ທີ່ເຂົ້າຮ່ວມກອງປະຊຸມເປັນເວລາ 2 ມື້ຢູ່ ນະຄອນ Brussels ໄດ້ຮ່ວມສົມທົບກັບສະຫະລັດ ແລະຝຣັ່ງຮຽກຮ້ອງໃຫ້ກອງກຳລັງຂອງ ອັຟການິສຖານຮັບເອົາບົດບາດນຳພາໃນການປະຕິບັດງານສູ້ລົບທັງໝົດຢູ່ໃນປະເທດດັ່ງກ່າວ ພາຍໃນປີ 2013 ນຶ່ງປີໄວກວ່າທີ່ໄດ້ວາງແຜນໄວ້ໃນຂັ້ນຕົ້ນ ເລຂາທິການໃຫຍ່ຂອງອົງການເນໂຕ້ ທ່ານ Anders-Fogh Rasmussen ກ່າວຕໍ່ກອງ ປະຊຸມວ່າທ່ານໃຫ້ການສະໜັບສະໜຸນຕໍ່ຕາຕະລາງເວລາໃໝ່ແຕ່ກໍກ່າວຢໍ້າວ່າທາງອົງການ ເນໂຕ້ບໍ່ມີແຜນການທີ່ຈະຖອນທະຫານອອກຈາກອັຟການິສຖານໄວກ່ອນກຳນົດ ທ່ານເວົ້າ ວ່າອົງການເນໂຕ້ຄາດວ່າຈະມີການມອບບັນດາແຂວງຈຸສຸດທ້າຍໃຫ້ແກ່ອັຟການິສຖານພາຍ ໃນກາງປີ 2013 ແລະນັບແຕ່ນັ້ນໄປບົດບາດຂອງທະຫານອົງການເນໂຕ້ ກໍຈະຄ່ອຍໆປ່ຽນ ໄປຈາກການສູ້ລົບເປັນການໃຫ້ຄວາມສະໜັບສະໜຸນ ທ່ານ Rasmussen ກ່າວຕື່ມວ່າ ການເຄື່ອນໄຫວໃດໆກໍຕາມ ຂອງແຕ່ລະປະເທດພັນທະ ມິດຈະຕ້ອງໄດ້ມີການປະສານງານກັນກັບກອງບັນຊາການທະຫານເນໂຕ້ ທີ່ນະຄອນຫຼວງກາ ບູລ ລັດຖະມົນຕີກະຊວງປ້ອງກັນປະເທດສະຫະລັດທ່ານ Leon Panetta ແລະປະທານາທິບໍ ດີຝຣັ່ງທ່ານ Nicolas Sarkozy ໄດ້ສະເໜີແນະວ່າກຳລັງປະສົມຈະສິ້ນສຸດການມີບົດບາດ ໃນການສູ້ລົບໃນປີ 2013 ນຶ່ງປີໄວ້ກວ່າທີ່ໄດ້ວາງແຜນໄວ້ ທ່ານ Panetta ເອີ້ນປີ 2013 ວ່າ ເປັນປີທີ່ມີຄວາມສຳຄັນໃນການມອບໂອນຂັ້ນສຸດທ້າຍເຂດຕ່າງໆທີ່ຍັງເຫຼືອຢູ່ນັ້ນໃຫ້ແກ່ ກອງກຳລັງຮັກສາຄວາມສະຫງົບຂອງອັຟການິສຖານແຕ່ທ່ານກໍກ່າວຕື່ມວ່າຍັງບໍ່ທັນມີການ ຕັດສິນໃຈໃດໆເທື່ອ ກ່ຽວກັບລະດັບຂອງກຳລັງທະຫານຂອງສະຫະລັດ ທີ່ຍັງເຫຼືອຢູ່ໃນອັຟ ການິສຖານ ເວລາໃດທີ່ບົດບາດໃນການສູ້ລົບສິ້ນສຸດລົງແລ້ວ ໃນລະຫວ່າງກອງປະຊຸມເປັນເວລາ 2 ມື້ ບັນດາລັດຖະມົນຕີປ້ອງກັນປະເທດຂອງອົງການ ເນໂຕ້ຈະໄດ້ຮັບຟັງການລາຍງານ ຂອງຜູ້ບັນຊາການເນໂຕ້ໃນອັຟການິສຖານຄືນາຍພົນທະ ຫານມາຣີນ John Allen ຂອງສະຫະລັດ ນອກນັ້ນບັນດາລັດຖະມົນຕີຂອງເນໂຕ້ຍັງຈະ ພາກັນສຶກສາເບິ່ງວ່າ ແຜນການຂອງຝຣັ່ງແລະສະຫະລັດທີ່ຈະສິ້ນສຸດບົດບາດການສູ້ລົບໃນ ປີ 2013 ນັ້ນ ເປັນແຜນການທີ່ສາມາດປະຕິບັດໄດ້ຫຼືບໍ່ ທີ່ກຸງວໍຊິງຕັນ ທ່ານ Jay Carney ໂຄສົກຂອງທຳນຽບຂາວ ກ່າວວ່າ ຂັ້ນຕອນໃນການ ໂອນອຳນາດຂອງອົງການເນໂຕ້ໄປໃຫ້ກຳລັງອັຟການິສຖານນັ້ນ ໄດ້ເລີ່ມມາແລ້ວແລະກໍຈະ ດຳເນີນຕໍ່ໄປ ທ່ານເວົ້າວ່າ ກຳລັງສະຫະລັດອາດເປັນໄປໄດ້ທີ່ຈະສືບຕໍ່ມີບົດບາດໃນການສູ້ ລົບໄປຈົນຮອດທ້າຍປີ 2014